Diari Oficial de la Generalitat Valenciana


Sumari del DOGV 5884, del 03-11-2008 (2008/12647)

ORDE de 29 d'octubre de 2008, de la Conselleria d'Agricultura, Pesca i Alimentació, per la qual es modifica l'Orde de 25 de juliol de 2008, de la Conselleria d'Agricultura, Pesca i Alimentació, per la qual s'establixen ajudes compensatòries pels costos de prevenció i eradicació de salmonel·losi en avicultura.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5884

Data del DOGV
:   03-11-2008

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2008/12457


Data del document
:   29-10-2008

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

 Descriptors 

:   * ajuda pública
    * medicina preventiva
    * suport econòmic
    * ocell de corral ponedora
    * malaltia infecciosa

ORDE de 29 d'octubre de 2008, de la Conselleria d'Agricultura, Pesca i Alimentació, per la qual es modifica l'Orde de 25 de juliol de 2008, de la Conselleria d'Agricultura, Pesca i Alimentació, per la qual s'establixen ajudes compensatòries pels costos de prevenció i eradicació de salmonel·losi en avicultura. [2008/12368]  
Atés que esta orde de la Conselleria d'Agricultura, Pesca i Alimentació, per la qual es modifica l'Orde de 25 de juliol de 2008, de la Conselleria d'Agricultura, Pesca i Alimentació, per la qual s'establixen ajudes compensatòries pels costos de prevenció i eradicació de salmonel·losi en avicultura. S'emmarca en els següents plans o programes sanitaris de vigilància, control i eradicació de malalties:  
- Decisió de la Comissió de 30 de setembre de 2007 (articles 5 i 6), per la qual queden aprovats els programes de control presentats per Espanya de determinades salmonel·les zoonòtiques en bandades d'aus reproductores de l'espècie Gallus gallus i en bandades d'aus ponedores de l'espècie Gallus gallus per al període comprés entre l'1 de gener i el 31 de desembre de 2008.  
- Pla Nacional de Mesures per a la vigilància de determinats serotips de salmonel·la en pollastres de carn, broilers, de l'espècie Gallus gallus establit per la Subdirecció General de Sanitat Animal del Ministeri de Medi Ambient i Medi Rural i Marí.  
- Pla Anual Zoosanitari de 2008, aprovat per Resolució de 23 de gener de 2008, de la directora general de Producció Agrària.  
Atés el caràcter compensatori de l'ajuda, d'acord amb allò que s'establix en el Reglament (CE) número 1857/2006, de 15 de desembre de 2006, de la Comissió, sobre l'aplicació dels articles 87 i 88 del Tractat a les ajudes estatals per a les petites i mitjanes empreses dedicades a la producció de productes agrícoles i pel qual es modifica el Reglament (CE) número 70/2001.  
Convé modificar l'apartat quart de l'annex de l'Orde de 25 de juliol de 2008, de la Conselleria d'Agricultura, Pesca i Alimentació, per la qual s'establixen ajudes compensatòries pels costos de prevenció i eradicació de salmonel·losi en avicultura, en el sentit de donar coherència a l'apartat quart del seu annex, despeses subvencionables, amb el caràcter compensatori de l'ajuda, esta modificació aconsella obrir un nou termini de presentació de sol·licituds.  
Per tot això, a proposta de la directora general de Producció Agrària,  
ORDENE  
Article primer  
S'amplia el termini per a la presentació de sol·licituds a què es referix l'article segon de l'Orde de 25 de juliol de 2008, de la Conselleria d'Agricultura, Pesca i Alimentació, per la qual s'establixen ajudes compensatòries pels costos de prevenció i eradicació de salmonel·losi en avicultura, de manera que tals sol·licituds es podran presentar en el termini de 10 dies hàbils des del dia d'entrada en vigor d'esta orde.  
Article segon  
Es modifica l'apartat quart de l'annex de l'Orde de 25 de juliol de 2008, de la Conselleria d'Agricultura, Pesca i Alimentació, per la qual s'establixen ajudes compensatòries pels costos de prevenció i eradicació de salmonel·losi en avicultura, que passa a tindre la redacció següent:   
«Tindran la consideració de despeses subvencionables els següents servicis que les associacions de productors prestaran a les explotacions avícoles, realitzats des de l'1 de gener fins al 15 de novembre de cada exercici pressupostari per al qual haja sigut concedida la subvenció:   
- Controls sanitaris.  
- Proves de detecció de la malaltia.  
- Compra i administració de vacunes.  
- Sacrifici i destrucció d'animals afectats.  
- Neteja, desinfecció, desinsectació i desratització de les instal·lacions i utillatge, per mitjà de la utilització de productes autoritzats i mètodes adequats, fins a assegurar l'absència de salmonel·la acreditada per mitjà d'analítiques».  
DISPOSICIÓ FINAL ÚNICA  
Esta norma entrarà en vigor l'endemà de la publicació en el Diari Oficial de la Comunitat Valenciana.  
València, 29 d'octubre de 2008  
La consellera d'Agricultura, Pesca i Alimentació,  
MARITINA HERNÁNDEZ MIÑANA